གསོལ་འདེབས་འདོད་དོན་ལྷུན་གྲུབ་བཞུགས།
༄༅། ། གང་ལ་བསྟེན་ན་སྲིད་ཞིའི་ཕུན་ཚོགས་ཀུན། ། འདོད་དགུ་ཆར་དུ་བསྙིལ་
བའི་སྐྱབས་ཀྱི་མཆོག ། བསླུ་མེད་རིན་ཆེན་གསུམ་ལ་གསོལ་འདེབས་ན། ། འཕྲལ་ཡུན་
འདོད་དོན་འགྲུབ་པར་བྱིན་གྱིས་རློབས། ། ཁྱད་པར་བློ་བཟད་རྒྱལ་ཀུན་འཕྲིན་ལས་
དཔལ། ། གཅིག་བསྡུས་ཐུབ་བསྟན་སྙིང་བོ་འཛིན་མཛད་པ། ། དཀྱིལ་འཁོར་རྒྱ་མཚོའི་
བདག་པོ་བླ་མ་རྗེར། ། མི་ཕྱེད་དད་གུས་དྲག་པོས་གསོལ་བ་འདེབས། ། མཐའ་ཀླས་ཞིང་
གི་སྐྱབས་གནས་མ་ལུས་པ། ། ཁྱོད་ཀྱི་གསང་གསུམ་རོལ་པར་ལེགས་བལྟས་ཏེ། ། འདི་
དང་ཕྱི་མའི་བར་དོའི་སྐྱབས་འཚོལ་ན། ། འབྲལ་མེད་ཐུགས་རྗེའི་བྱིན་གྱིས་རྟག་པར་སྐྱོངས། །
གནས་སྐབས་མཐར་ཐུག་མི་འདོད་ཉེར་འཚེ་ཀུན། ། ཁྱོད་ཞབས་དྲན་པ་ཙམ་གྱིས་སྐད་
ཅིག་ལ། ། དུས་མཐའི་རླུང་གིས་སྤྲིན་བཞིན་ཉེར་བཟློག་སྟེ། ། བདེ་སྐྱིད་ཕུན་ཚོགས་གོང་
དུ་འཕེལ་བར་མཛོད། ། ཚེ་དཔལ་བསོད་ནམས་སྡེ་བཞིའི་འབྱོར་བ་རྒྱས། ། ཆོས་མཐུན་
སྙན་གྲགས་རླུང་རྟ་དགུང་དང་མཉམ། ། མི་རྣམས་སེམས་མཐུན་རྣམ་དཀར་ལས་ལ་
གཞོལ། ། རྫོགས་ལྡན་གསར་བའི་དགེ་མཚན་འབར་བར་མཛོད། ། ཡངས་པའི་ལྗོངས་སུ་
ནད་མུག་འཐབ་རྩོད་སོགས། ། མི་འདོད་རྒུད་པའི་མིང་ཡང་མི་འབྱུང་བར། ། རྒྱལ་བའི་
བསྟན་དང་འགྲོ་བའི་བདེ་སྐྱིད་བཅས། ། འགྲན་བཞིན་དབྱར་གྱི་མཚོ་ལྟར་འཕེལ་བར་
མཛོད། ། སྐྱེ་ཞིང་སྐྱེ་བར་བླ་མ་མཆོག་གསུམ་དང་། ། མི་འབྲལ་བྱིན་རླབས་བདུད་རྩིས་
རྟག་འཚོ་ཞིང་། ། གནས་སྐབས་མཐར་ཐུག་བསམ་པའི་རེ་བ་ཀུན། ། འབད་མེད་ལྷུན་གྱིས་
འགྲུབ་པར་བྱིན་གྱིས་རློབས། ། རབ་འབྱམས་གསུང་རབ་སྙིང་བོ་བསྡུས་པའི་བཅུད། ། ངེས་
76

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
འབྱུང་བྱང་སེམས་ལྟ་དང་རིམ་གཉིས་ཀྱི། ། ཉམས་དང་རྟོགས་པ་འཁྲུལ་མེད་མཐར་ཕྱིན་
ཏེ། ། མཁའ་མཉམ་འགྲོ་དོན་བགྱིད་པར་བྱིན་གྱིས་རློབས། ། ཞེས་པ་འདི་ནི་དད་སྟོབས་རིགས་
རུས་ཀྱི་དཔལ་གྱིས་མཐོ་བ་དབལ་ཤུལ་སྨད་མའི་དཔོན་པོ་ནས་བསྐུལ་བའི་འདོད་མོས་བཞིན། ༧ རོང་ཆེན་སྤྲུལ་
མིང་བས་ཀླུང་ཆེན་རྨ་ཆུའི་འགྲམ་དུ་སྦྱར་བ་ཛ་ཡནྟུ།